hu hu hu hu en hu hu hu hu hu hu hu en hu hu en hu en hu hu hu hu hu hu hu en hu hu hu en hu en hu en en hu hu de hu de hu de hu hu hu hu hu hu en hu hu hu hu hu hu hu en en en hu hu
Gluténmentes sütik esküvőre - csodaszép esküvő
Gluténmentes sütik esküvőre avagy nagy figyelmesség kis tételben!  Egy kis segítség, gluténérzékeny vendéged is lesz az esküvőn! Ha a leendő rokonságban van gluténérzékeny, ezzel a húzással tuti a bevágódás 🙂  Vendégblog Rita konyhájától az alsó linkeken nézz szét nála feltétlen!
Életed legszebb napjára készülsz, az esküvődre. Érthető módon szeretnéd ezt a felejthetetlen, nagy napot megosztani a rokonaiddal, és a barátaiddal. Az esküvő előtti hónapokban lázasan szervezed a részleteket, a meghívótól kezdve egészen az ünnepi menüig, süteményekig. Egyszer csak váratlan információt kapsz; egy vagy akár több vendégetek is gluténérzékeny. Első hallásra talán nem is nyilvánítasz ennek nagy jelentőséget, pedig a gluténérzékeny számára ez egy kardinálisan érzékeny pont. Miért is? Mert a gluténérzékenyek nem ehetnek semmit, amiben búza, rozs vagy árpa van. Az utóbbi kettőt hagyjuk is, mert nem valószínű, hogy árpakását szolgálnátok fel, de a búza mindenhol ott van: a galuskában, a rántott hús panírjában, és valamennyi klasszikus süteményben.
Gluténmentes sütik esküvőre: túrós zsályás pogácsa -Rita fotói
Ahhoz, hogy megértsd a vendéged problémáját, tudnod kell, hogy a gluténérzékenység egy autoimmun betegség. Nincs rá gyógyszer, egyetlen kezelési módja az élethosszig tartó diéta. Egyetlen diétahiba is komoly, és hosszan elhúzódó tüneteket (hasmenés, rosszullét, bőrirritációk, stb.) okozhat. Éppen ezért meg se próbáld az ilyen embert azzal ’bíztatni’, hogy egy kevés sütitől nem lesz bajod, meg hogy lesz rizs is, stb. A gluténérzékenyeknél a keresztszennyeződés is kiválthatja a tüneteket, ez a gyakorlatban azt jelenti, hogy pl. ha a rizst abban a fazékban főzöd, amiben előtte tésztákat készítettél, felléphet a tünet együttes.
Éppen ezért, ha szeretnéd, hogy a kedves vendég eljöjjön az esküvődre, akkor bizony érdemes megszervezned az ő étkezését is. Vagy hagynod, hogy vigyen magával mindent, amit ehet. Ez utóbbi lehetőség akkor bajos, ha mondjuk olyan helyen tartod a nagy napot, ahová nem engednek bevinni máshonnan hozott ételt. Egyszóval, ha fontos számodra az az ember, kezd el ezt a kérdést is azonnal szervezni.
Gluténmentes sütik esküvőre: süssd magad!
Szerencsés a helyzet, ha nem ütköztök logisztikai akadályokba, tehát az étterem, vagy a szálloda megengedi, hogy bevigyél más eredetű ételt, mert mondjuk az ő konyhájuk nem alkalmas a keresztszennyeződések kiiktatására.
Akinek szól értékeli majd – Rita fotói
Mire figyelj, ha gluténmentes süti sütsz?
Az eszközök, amikkel készíted (keverőtál, fakanál, sodrófa, egyéb eszközök) legyenek újak, sterilek, amikkel előtte soha nem készítettél semmit.
A sütőlemezre, ha nem akarsz ezért újat venni, tegyél sütőpapírt.
Egyidejűleg ne süss más sütit is, tehát ne érj gluténos alapanyaghoz
Ha elkészült, tárold olyan helyen, ahol véletlenül sem érintkezhet olyan sütivel, vagy étellel, ami gluténos dologból készült.
Vendéged számára ’szűz’ tányéron tálald a sütit.
Gluténmentes csokis – F: Rita
Van egy rossz hírem, meg egy jó is. A rossz az, hogy finom, formatartó gluténmentes sütit sütni nem olyan egyszerű. Ahhoz, hogy jó legyen, többféle dolgot be kell szerezni: különféle gluténmentes lisztek, állagjavítók, rostok, stb. Ezek beszerzése körülményes, drága, és egyáltalán nem biztos, hogy elsőre, vagy akár sokadjára is sikerül valami ehetőt és szépet összedobnod. A jó hír, hogy léteznek már olyan kényelmi céllisztek, amikhez neked már csak a tojást, és egyéb folyadékot kell belekeverned, és készen is van a gluténmentes süti.
Akár esküvvőre is: gluténmentes aprósüteményeket minden aggodalom nélkül előre is megsüthetsz, mert ezek a kekszek napokig elállnak, tartósak, szépek, finomak.
Hidd el, hogy a cöliákiás vendéged mérhetetlenül boldog lesz, ha megérted a problémáját, és megnyugtatod őt arról, hogy számára is örömteli lesz a Te nagy napod.
Írta: Hadarik Rita, gasztroblogger, termékfejlesztő, receptkönyv író, http://www.ritakonyhaja.hu/
Ha tetszett a cikk máris közelebb kerülsz a tökélets esküvő mítosuhoz!
Különleges esküvői menüsor a Style Catering ajánlásával
Olcsó menyasszonyi ruha Kínából
Leave a Reply Kilépés a válaszból
Az e-mail címet nem tesszük közzé. A kötelező mezőket * karakterrel jelöltük
A nevem, e-mail címem, és weboldalcímem mentése a böngészőben a következő hozzászólásomhoz.
Készülj fel a nagy napra!
Közös program esküvő előtt
Az esküvő – volt menyasszonyaimat kérdeztem
Az esküvő szervező, amit tudnod érdemes róla!
Csodaszép esküvő - Esküvő bárhol bármikor 2022 © minden jog fenntartva
A weboldalon cookie-kat használok, ezek segítenek a legjobb szolgáltatás nyújtásában. A honlap további használatával ezt és az adatkezelési szabályzatot jóváhagyod.ElfogadomNemBővebben